home

[|Forum] ** Investeşte în oameni ! **

FONDUL SOCIAL EUROPEAN Programul Operaţional Sectorial Dezvoltarea Resurselor Umane 2007 – 2013 Axa prioritară 1 „Educaţia şi formarea profesională în sprijinul creşterii economice şi dezvoltării societăţii bazate pe cunoaştere” Domeniul major de intervenţie 1.1. „Acces la educaţie şi formare profesională iniţială de calitate” „Proces educaţional optimizat în viziunea competenţelor societăţii cunoaşterii” Contract nr: POSDRU/55/1.1/S/25952

** CURRICULUM INTEGRAT, INTER ŞI TRANSDISCIPLINAR, PENTRU DOMENIILE ŞTIINŢIFIC ŞI UMANIST **

//,,Omul care ştie este ceva foarte puţin; omul care face tot atât, iar omul care este, pentru că ştie, este un zeu’’// (Anton Dumitriu)

Mai multe căi se deschid în faţa modernului Tezeu - omul secolului XXI - care pătrunde în labirintul antopologiei, în dorinţa de a atinge **Centrul -revelatie**. Nu parcursul linear i se oferă, ci rătăcirea haotică, şerpuirile dedalice, popasurile în //,,structurile de adancime’’ (Paul Cornea)//. În studiul **//Criza spiritului şi alte eseuri//**, Paul Valery atenţiona asupra faptului că spiritul european ,,//se clatină între două prăpăstii, căci două sunt pericolele care nu încetează să ameniţe lumea: ordinea şi dezordinea//’’(Iaşi, Ed. Polirom, 1996, p.265). Asistăm la o de-structurare a lumii vechi, vizibilă în toate registrele vieţii, la o tranziţie spre noi paradigme, înţelese ca //pattern//-uri cognitive, axiologice, epistemologice, viziuni şi cadre logice, structuri de idei, valori şi atitudini etc. Configuraţia globală şi funcţia modelatoare, vocaţia integratoare şi sistemică le conferă acestora un //status// major in contextul culturii şi civilizaţiei. De la Renaştere până în prezent, fizica a oferit modelul de înţelegere a lumii şi a societăţii. Fizica cuantică, principiul antropic şi paradigma holgrafică deschid o nouă viziune asupra lumii, a omului şi a cunoaşterii. Gilbert Durand vorbeşte despre ,,//civilizatia imaginii’’//, la fel cum o făcuse şi Rene Huyghe, iar M. Maffesoli despre ,,//Galaxia Imaginarului’’//, care se opune agresiv ,,//Galaxiei Gutenberg’’,// în vreme ce Basarab Nicolescu promovează conceptul de //transdisciplinaritate,// în linia lui J. Piaget//,// Edgar Morin, Eric Jantsch, care se referă ,, //aşa cum indică prefixul trans - la ceea ce se află în acelaşi timp şi între discipline, şi înăuntrul diverselor discipline, şi dincolo de orice disciplină. Finalitatea sa este înţelegerea lumii prezente, unul din imperativele sale fiind unitatea cunoaşterii.”// ,,În loc de a avea lozinca //a sti//, cultura europeana va trebui să subordoneze această formulă lui //a fi,// scria Anton Dumitriu. //A sti, a fi//, iată idealul de cultură pe care trebuie să şi-l dea Occidentul.’’. În acest context, se pare că o soluţie viabilă vine din partea transdisciplinarităţii, care avansează o noua metodologie a cunoasterii, admiţând existenţa mai multor niveluri de Realitate ale Subiectului şi ale Obiectului şi bazându-se pe logica tertului inclus. Astfel, Realitatea se articulează pe o structură ternară.

// "Odată ce ai încercat zborul, vei păşi pentru totdeauna pe pământ cu ochii ridicaţi spre cer, acolo unde ai fost şi vei dori mereu să te întorci // ."
//Leonardo Da Vinci// //De la Icar încoace, desprinderea de pământ şi zborul au rămas o tentaţie şi o îndrăzneală, compensate numai de promisiunile cerului.// //A studia şi a vorbi despre zbor, oameni// // şi ////avioane, chiar dacă între un zbor şi un alt zbor trăieşti pe un aerodrom, este o îndrăzneală poate la fel de mare. Ea seamănă cu primul urcat în cabina avionului şi cu ceea ce urmează după, care este şi mai greu…// //Echipa Multitouchcnme// şi-a propus ca temă de cercetare pentru opţionalul transdisciplinar **//Zborul şi aviaţia//**, o temă pe cât de interesantă, pe atât de provocatoare. În primul rând, zborul este senzaţia de libertate supremă, mişcarea în toate cele trei dimensiuni ale spaţiului.Sfidarea gravitaţiei şi mai ales coborârea pe pământ în siguranţă reprezintă, probabil, suprema provocare a civilizaţiei noastre, probabil una dintre cele mai complexe probleme rezolvate de om. De 100 de ani de când există, ingineria aerospaţială şi-a câştigat reputaţia de „vârf de lance” al tehnologiei. Unora li se pare chiar un miracol să te ridici de la Paris împreună cu alţi 500 de oameni, într-un avion de 560 tone şi în 8 ore să aterizezi lin la New York. Chiar dacă ştim că nu este un miracol, ne entuziasmează ca şi cum ar fi. Pe de o parte, ne dau fiori vitezele pe care le dezvoltă aeronavele şi astronavele, pe de altă parte, aviaţia a atras oameni speciali, foarte capabili, câteva elite profesionale remarcabile, admirabile. Totodată, zborul a estompat distanţele dintre oraşe şi dintre ţări, provocând o circulaţie a persoanelor fără precedent în istorie, de natură să îi entuziasmeze până şi pe antropologi. Nu în ultimul rînd, tehnologia aerospaţială a schimbat total modul cum se poartă războaiele, conceptele de apărare şi securitate, de fapt majoritatea paradigmelor lumii moderne’’ (O. Thor Pletter). Din această perspectivă, considerăm că, într-o epocă dominată de explozia informaţională, viitorul va aparţine şi mai mult transportului aerian, atât la nivel naţional, cât şi la nivel mondial.

media type="file" key="aviatori.flv" width="300" height="300"